**KGJK, Nr.202/2018**

**30 nëntor 2018**

**KËSHILLI GJYQËSOR I KOSOVËS,** ( KGJK) në bazë të nenit 108 të Kushtetutës së Republikës së Kosovës, nenit 4, paragrafi 1, pika 1.15 të Ligjit Nr. 03/L-223 për Këshillin Gjyqësor të Kosovës, nenit 370 të Ligjit Nr. 04/L-139 për Procedurën Përmbarimore, dhe nenit 30 paragrafi 1 të Rregullores mbi Organizmin dhe Veprimtarin e Brendshme të Këshillit Gjyqësor të Kosovës, në mbledhjen e 208-të, të mbajtur më datë 30 nëntor 2018, merr këtë:

**V E N D I M**

1. Anëtarë të Komisionit Disiplinor për Përmbaruesit Privat propozohen gjyqtarët si në vijim:
2. Z.Alajdin Tershnjaku, gjyqtar në Gjykatën Themelore Prishtinë; dhe,
3. Z.Arton Fazliu, gjyqtar në Gjykatën Themelore Prishtinë.
4. Zëvendës anëtarë të Komisionit Disiplinor për Përmbaruesit Privat propozohen gjyqtarët si në vijim:
5. Z.Agron Hoxhaj, gjyqtar në Gjykatën Themelore Prizren; dhe,
6. Z.Faton Bajram , gjyqtar në Gjykatën Themelore Prishtinë.
7. Anëtarët dhe zëvendës anëtarët e Komisionit Disiplinor për Përmbaruesit Privat emërohen me mandat dy ( 2) vjeçar me mundësi rizgjedhje.
8. Vendimi hyn në fuqi me 30 nëntor 2018.

**A r s y e t i m**

Këshilli Gjyqësor i Kosovës, me datë 25 tetor 2018, ka pranuar nga znj. Fadilete Hixhaj Blakçori, Udhëheqëse e Divizionit për Noterinë dhe Përmbaruesit Privat një letër, përmes së cilës e njëjta e ka njoftuar Këshillin Gjyqësor të Kosovës se mandati i Komisionit për Përmbaruesit Privat i themeluar me Vendimin e Ministrit të Drejtësisë përfundon me datë 22 nëntor 2018. Me tej e njëjta kërkon nga KGJK që në mbështetje të nenit 370 të Ligjit për Procedurë Përmbarimore të propozoj për ketë komision dy anëtar dhe dy zëvendës të tyre nga radhët e gjyqtarëve.

KGJK, pas shqyrtimit të kërkesës së Udhëheqëses së Divizionit për Noterinë dhe përmbaruesit Privat, ne mbështetje të nenit 370 të Ligjit Nr. 04/L-139 për Procedurën Përmbarimore vendosi si në dispozitiv të këtij vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet:*

* *Z.Alajdin Tershnjaku, gjyqtar në Gjykatën Themelore Prishtinë;*
* *Z.Arton Fazliu, gjyqtar në Gjykatën Themelore Prishtinë;*
* *Z.Agron Hoxhaj, gjyqtar në Gjykatën Themelore Prizren;*
* *Z.Faton Bajrami, gjyqtar në Gjykatën Themelore Prishtinë;*
* *Kryetares së Gjykatës Themelore Prishtinë;*
* *Kryetarit të Gjykatës Themelore Prizren;*
* *Ministrisë së Drejtësisë;*
* *Departamentit të Administratës së Përgjithshme; dhe*
* *Arkivit.*